**6.1. pielikums. Upju baseinu apgabalu apsaimniekošanas un Plūdu riska pārvaldības plānu 2022.-2027. gadam un to SIVN Vides pārskata sabiedriskās apspriešanas sanāksme un upju baseinu apgabalu konsultatīvas padomes sēde**

**Daugavas un Gaujas upju baseini**

MS Teams tiešsaistē 29.06.2021., plkst. 10.00

Piedalās:

1. Ineta Aršauska, LVĢMC;

2. Ģirts Baranovskis, nodibinājums Gaujas fonds;

3. Dmitrijs Bondars, LVĢMC;

4. Dāvis Borozdins, LVĢMC;

5. Kristaps Caune, LVĢMC;

6. Rūdolfs Cimdiņš, RPR;

7. Marina Čičendajeva, LVĢMC;

8. Jekaterina Demidko, LVĢMC;

9. Valdis Felsbergs, SIA Enviroprojekts;

10. Linda Fībiga, LVĢMC;

11. Edgars Griķītis, ZMNĪ;

12. Zane Gulbe, EM;

13. Daina Indriksone, BEF;

14. Laura Jukāme-Ķerus, VARAM

15. Elita Kalniņa, VAK.

16. Dainis Kanders, AS Latvenergo;

17. Maija Kovāča, Siguldas novada pašvaldība;

18. Eduards Križickis, LVĢMC;

19. Alisa Kučeruka, VARAM;

20. Ivars Kupčs, ZMNĪ;

21. Iveta Lobanoka, VVD;

22. Ruslans Lucenko, VI;

23. Ilze Opermane, VARAM;

24. Baiba Ozoliņa, LVĢMC;

25. Dace Rudusa, VVD;

26. Anda Ruskule, BEF;

27. Kaiva Skalbiņa, LRVK

28. Jānis Šīre, LVĢMC;

29. Iveta Teibe, VARAM;

30. Krišjānis Valters, LVĢMC;

31. Maruta Vehi, LVĢMC;

32. Samanta Zaiceva, LVĢMC;

Sanāksmi vada VARAM VAD Ūdens resursu nodaļas vadītāja Iveta Teibe.

Sanāksmes dalībnieki tiek informēti par sanāksmes mērķi, plānu apspriešanas gaitu un termiņiem. Atbilstoši sanāksmes darba kārtībai tiek sniegtas prezentācijas:

* Daugavas un Gaujas UBA apsaimniekošanas un plūdu riska pārvaldības plāni 2022.-2027. gadam:
1. Virszemes ūdeņu stāvoklis (J. Šīre, LVĢMC);
2. Slodzes uz virszemes ūdeņiem un pasākumu programmas (L. Fībiga, LVĢMC);
3. Pazemes ūdeņi (D. Borozdins, LVĢMC);
4. Plūdu riska pārvaldības plāni (J. Šīre, LVĢMC).
* Upju baseinu apsaimniekošanas un plūdu risku pārvaldības plānu 2022.-2027. gadam stratēģiskā ietekmes uz vidi novērtējuma Vides pārskata projekts (V. Felsbergs, SIA "Enviroprojekts").

Prezentācijas pieejamas LVĢMC mājas lapā: <https://videscentrs.lvgmc.lv/lapas/udens-apsaimniekosana-un-pludu-parvaldiba>

Diskusija:

Pēc prezentācijas “Slodzes uz virszemes ūdeņiem un pasākumu programmas” E.Kalniņa (VAK) jautā par to, kāda ir ūdens objektu aizsardzības mērķu savietojamība ar iedzīvotāju vajadzībām un interesēm gadījumos, kad ūdens objekti ir pārveidoti ar dambjiem, piemēram lielākā daļa Latvijas lielo ezeru. L.Fībiga (LVĢMC) atbild, ka pieņemot lēmumus par ūdens objektu stāvokļa uzlabošanu tiek ņemts vērā ekonomiskais pamatojums un izmaksu efektivitāte pret sasniedzamo rezultātu. Lielākajā daļā gadījumu ezeru līmenis ir pazemināts. Dziļajiem ezeriem tas nerada ļoti lielu ietekmi, taču seklajiem ezeriem pazemināšanas sekas ir būtiskas. Iespējamie risinājumi tiek skatīti izmaksu efektivitātes vērtējumā.

Pēc prezentācijas “Plūdu riska pārvaldības plāni” E.Kalniņa jautā, vai izstrādājot Plūdu risku pārvaldības plānus ir ņemti vērā jau līdz šim uzbūvētie dambji, piemēram Carnikavas apkārtnē. Uz ko E.Križickis (LVĢMC) atbild, ka iepriekš būvēti dambji ir ņemti vērā, turklāt pretplūdu pasākumu programmā ņemti vērā arī pašvaldības ierosinājumi par krastu nostiprināšanu. Sīkāka informācija pieejama plānos.

L.Jukāme-Ķerus (VARAM) jautā vai un kāds teorētiski pazemes ūdeņiem (arī plūdu kontekstā) varētu būt apdraudējums no dziļurbumiem, tajā skaitā nelegāliem, uz ko D.Borozdins (LVĢMC) atbild, ka tas atkarīgs no dziļurbuma konstrukcijas un šajos plānos dziļurbumu potenciālā ietekme nav vērtēta. M.Kovāča (Siguldas novada pašvaldība) vaicā, kur vērsties, ja konstatēts aizdomas raisošs dziļurbums, uz ko D.Borozdins atbild, ka jāvēršas VVD. I.Teibe piebilst, ka to iespējams darīt ziņojot ar “Vides SOS” mobilās aplikācijas palīdzību, kā arī vēršoties VVD, kura kontaktinformācija atrodama mājaslapā. E.Kalniņa piebilst, ka urbumiem dziļākiem par 20m ir jāizņem atļauja, tātad tie jāreģistrē.

Pēc videoprezentācijas par SIVN Vides pārskatu M.Kovāča vaicā, kāda loma un atbildība pašvaldībām ir upju baseinu apsaimniekošanas plānu, t.sk., plūdu risku pārvaldības plānu īstenošanā. J.Šīre atbild, ka pašvaldībām ir liela un tieša loma savu ūdensobjektu apsaimniekošanā. V.Felsbergs piebilst, ka pašvaldībām ir būtiska loma arī plānu apspriešanas un to SIVN veikšanas gaitā. I.Teibe papildina, ka arī UBAP projektā iekļautajās programmās ir gana daudz aktivitāšu, par kurām atbildīgas ir pašvaldības, vai kuras rosinājušas ir pašvaldības, kā arī apspriešanas gaitā iespējams nākt klajā ar jauniem ierosinājumiem. Apspriešanai dots pietiekami ilgs laiks, lai apjomīgos dokumentus varētu izskatīt un komentēt.

I.Teibe informē, ka plānu apspriešana turpināsies Daugavas upju baseinam līdz 10.10.2021. un Gaujas upju baseinam līdz 21.10.2021. (komentāri sūtāmi uz sabiedriba@lvgmc.lv), savukārt SIVN Vides pārskata projekta apspriešana turpināsies līdz 22.10.2021. (komentāri sūtāmi uz info@enviro.lv). Dalībnieki tiek aicināti skatīt un aktīvi iesaistīties plānu papildināšanā. Sanāksme tiek noslēgta plkst. 12.00.

Protokola gatavošanas laikā saņemta piebilde no VVD par dziļurbumiem - urbumiem, kas tiek ierīkoti līdz 20m dziļumam (t.s. spices) nav jāsaņem zemes dzīļu izmantošanas licence. Savukārt, ja tiek ierīkots pazemes ūdens urbums, kas ir dziļāks par 20 m, tad ir jāvēršas VVD licences saņemšanai atbilstoši MK noteikumiem Nr.696. Abos gadījumos urbuma ierīkotājam ir jābūt sertificētam un tādam, kas saņēmis visas nepieciešamās atļaujas/licences urbuma ierīkošanai. Savukārt atļauja nepieciešama ūdens resursu lietošanai, ja darbība atbilst kādam no MK Nr.736 minētajiem kritērijiem.

Tāpat protokola sagatavošanas laikā no LVĢMC saņemta informācija, ka prezentācijā Virszemes ūdeņu stāvoklis slaidā par ekoloģiskās kvalitātes monitoringu, ir matemātiska neprecizitāte un norādīts, ka upju ŪO skaits pēc pārskatīšanas palielinājies par 56%, lai gan atbilstoši būtu, ka tas ir pieaudzis par 142%. Šī neprecizitāte prezentācijā tiek labota un LVĢMC mājas lapā publicēti pareizie skaitļi. Otrā neprecizitāte ir bijusi Virszemes ūdeņu stāvokļa prezentācijas slaidā par upju un ezeru tipoloģijas precizēšanu: L11 tipam atbilstošie ezeru ŪO iepriekš tika pieskaitīti nevis pie 3. un 4. ezeru tipa, kā norādīts prezentācijā, bet pie 4. un 8. ezeru tipa. LVĢMC mājaslapā informācija precizēta.

Protokolu sagatavoja L.Jukāme-Ķerus